**ROMÂNIA Proiect**

**JUDEŢUL MUREŞ**  (nu produce efecte juridice\*)

**MUNICIPIULUI TÂRGU MUREŞ**

**SERVICIUL PUBLIC ADMINISTRATIA DOMENIULUI PUBLIC**

**Nr.** **25142 / 5396 / 16.05.2025 INIȚIATOR,**

 p. **PRIMAR**

  **VICEPRIMAR**

 **Kovacs Mihaly Levente**

**REFERAT DE APROBARE**

*privind valorificarea prin casare, respectiv eliminarea ca deșeuri periculoase a unor bunuri care fac obiectul Hotărârii Consiliului local al Municipiului Târgu Mureș nr. 203 din 24 iunie 2010 ”**privind aprobarea scoaterii din funcțiune a unor mijloace fixe din domeniul public al Municipiului Târgu Mureș aflate în concesiune la S.C. COMPANIA AQUASERV S.A. Târgu Mureș și trecerea în domeniul privat al acestora”*

Conform Hotârârii Consiliului local al Municipiului Târgu Mureș nr. 203 din 24 iunie 2020*”privind aprobarea scoaterii din funcțiune a unor mijloace fixe din domeniul public al Municipiului Târgu Mureș aflate în concesiune la SC COMPANIA AQUASERV SA Târgu Mureș și trecerea în domeniul privat al acestora”*, prin Art. 1 *”se aprobă preluarea mijloacelor fixe din Lista de inventariere anexată, prin încheierea unui proces verbal de predare-primire în acest sens, potrivit dispozițiilor Art. 76 din* *Contractul de delegare a gestiunii serviciilor publice de alimentare cu apă și canalizare nr. 22/202662/05.03.2010*”.

Așadar, mijloacele fixe aprobate spre scoatere din funcțiune, au fost predate proprietarului Municipiul Târgu Mureș - Serviciul Public Administrația Domeniului Public, prin Actul Adițional nr. 9 din 15.09.2011 la Contractul de Delegare a Gestiunii Serviciilor Publice de alimentare cu apă și de canalizare nr. 22/202662/05.03.2010.

Prin Art. 2alHotărârii Consiliului local al Municipiului Târgu Mureș nr. 203/2010 ”*se aprobă trecerea mijloacelor fixe din Anexa 1 Lista mijloacelor fixe propuse spre valorificare prin vânzare* *și Anexa 2 Lista mijloacelor fixe propuse spre valorificare prin casare, din domeniul public în domeniul privat al municipiului Târgu Mureș, scoaterea din funcțiune și valorificarea lor prin vânzare cele din Anexa 1 și prin casare cele din Anexa 2, anexe care fac parte integrantă din prezenta hotărâre*”.

Lista mijloacelor fixe propuse spre valorificare prin vânzare cuprinse în Anexa 1 a Hotârârii Consiliului local al Municipiului Târgu Mureș nr. 203 din 24 iunie 2010, cuprinde un număr de 4 buc. transformatoare de putere 6KV/400V - 400 KVA , având nr. de inventar: 24538, 24539, 24540, 24541.

Propunem valorificarea prin casare a bunurilor cuprinse în anexa 1 a Hotărârii Consiliului local al Municipiului Târgu Mureș nr. 203 din 24 iunie 2010, astfel încât aceste mijloace fixe să poată fi valorificate prin casare iar deșeurile recuperabile nepericuloase rezultate să poată fi vândute.

Totodată, propunem eliminarea ca deșeuri periculoase a condensatoarelor electrice încapsulate, rezultate în urma casării – dezmembrării mijloacelor fixe din Anexa 2 la HCL nr. 203/2010, datorită conținutului de uleiuri sintetice toxice de tipul PCB (bifenili policlorurați).

Bifenilii policlorurați (PCB), sunt cancerigeni, extrem de toxici pentru corpul uman, și ecotoxic pentru mediu.Efectele expunerii oamenilor la PCB duc la disfuncționalități ale ficatului, sistemului imunitar, aparatului genital, tubului digestiv, glandei tiroide, măduvei osoase si mucoasei gastrice.

Deoarece echipamentele care conțin bifenili policlorurați (condensatoarele, transformatoarele, etc.) sunt considerate deșeuri periculoase, se supun unui regim special de gestiune și control, în vederea eliminării lor, conform ”*HOTĂRÂRII nr. 173 din 13 martie 2000 pentru reglementarea regimului special privind gestiunea şi controlul bifenililor policloruraţi şi ale altor compuşi similari”,* actualizată..

 Conform ORDINULUI Nr. 1179 din 5 august 2010 pentru aprobarea Ghidului privind gestionarea ecologică raţională a bifenililor policloruraţi (PCB), la Cap. II, punctul 2.1 se menționează că bifenilii policlorurați (PCB) au un impact serios asupra sănătăţii şi mediului.

 În cadrul aceluiași punct se prevede ca ”**întregul stoc existent de PCB şi tot echipamentul contaminat cu PCB să fie eliminat într-un mod ecologic raţional (fără pericol pentru sănătatea umană şi mediu), până în anul 2025***”* conform Convenţiei de la Stockholm.

Echipamentele cu conținut de PCB au fost confecționate în mod expres pentru funcționarea unui anumit tip de pompe, care au fost scoase din funcțiune încă în anul 2001, cu ocazia modernizării Uzinei de apă din Târgu Mureș de pe strada Apaductului.

Motivul scoaterii din funcțiune a acestor pompe a fost uzura morală avansată a acestor pompe, adică cu randament foarte scăzut. Acest pompe au fost înlocuite cu pompe având randamentul net superior vechilor pompe, concomitent cu reducerea gabaritelor acestora.

Prin urmare nici aceste echipamente electrice (transformatoare, condensatoare, etc), confecționate pentru tipul de pompe care au fost înlocuite, nu mai au utilitate pe piață și coroborat cu faptul că în componența unora dintre echipamente se regăsește ulei sintetic toxic cu conținut de PCB, se impune eliminarea acestora ca deșeuri toxice, periculoase, având ca termen limită anul 2025, conform legislației naționale și europene, amintită mai sus.

În acest context nu se mai justifică demersurile pentru valorificarea acestor 4 buc. transformatoare prin vânzareși se impune luarea măsurilor legale pentru casarea acestora și vânzarea lor ca deșeuri recuperabile nepericuloase, conform legislației naționale și comunitare în ceea ce privește protecția mediului.

Ca observație, menționăm că **Anexa 1** și **Anexa 2**, anexele care fac parte integrantă din *Hotărârea Consiliului Local al Municipiului Târgu Mureș nr. 203/24.06.2010 ”privind aprobarea* *scoaterii din funcțiune a unor mijloace fixe din domeniul public al Municipiului Târgu Mureș aflate în concesiune la S.C. COMPANIA AQUASERV S.A. Târgu Mureș și trecerea în domeniul privat al acestora*” **se regăsesc doar** **în cuprinsul** ”***EXPUNERII DE MOTIVE*** *”privind aprobarea scoaterii din funcțiune a unor mijloace fixe din domeniul public al Municipiului Târgu Mureș aflate în concesiune la SC COMPANIA AQUASERV SA Tg. Mureș*” cu nr. 3723 din 16.06.2010.

Conform Adresei Companiei Aquaserv S.A. nr. 205382/30.04.2025, se propune includerea unor articole noi pentru modificarea H.C.L. nr. 230/2010, astfel încât operațiunile de valorificare prin casare, respectiv eliminare ca deșeuri periculoase a anumitor bunuri să poată fi dusă la îndeplinire. Întrucât o parte însemnată a bunurilor din actul normativ supus modificării au fost valorificate (*după cum menționează gestionarul prin adresa sus-menționată, mijloacele fixe din Anexa 2*), opinăm că prevederile acestuia au intrat în circuitul civil, prin urmare ar fi oportună adoptarea unei hotărâri în executarea actului inițial, pentru a putea finaliza procedurile de casare.

În justificarea necesității derulării operațiunilor de casare/valorificare/eliminare, anexăm alăturat instrumentului de motivare:

* Hotărârea Consiliului local al Municipiului Târgu Mureș nr. 203 din 24.06.2010;
* Expunerea de motive cu nr. 3723 din 16.06.2010 privind aprobarea scoaterii din funcțiune a unor mijloace fixe din domeniul public al Municipiului Târgu Mureș aflate în concesiune la S.C. COMPANIA AQUASERV S.A. Târgu Mureș;
* Actul Adițional nr. 9 din 15.09.2011 la Contractul de Delegare a Gestiunii Serviciilor Publice de alimentare cu apă și canalizare nr. 22/202662/05.03.2010;
* Adresa Aquaserv cu nr. 205382/30.04.2025 înregistrată la Municipiul Târgu Mureș cu nr. 22.358/4.788/30.04.2025 cu anexele aferente adresei (Nota de constatare, Nota de evaluare, Adresa Aquaserv nr. 210830/30.07.2013 înreg. la Municipiul Tâargu Mureș cu nr. 34762/2013 și Adresa Aquaserv nr. 206609/23.04.2020 înreg. la Municipiul Târgu Mureș cu nr. 23.513/2.427/24.04.2020);
* Contract de vânzare-cumpărare nr. 350 din 12.11.2012, între Municipiul Târgu Mureș și SC SUMNACUNO SRL Sebeș.

Având în vedere cele expuse, supunem aprobării Consiliului local al Municipiului Târgu Mureș proiectul de hotărâre alăturat.

 **Aviz favorabil al**

**Administrației Domeniului Public**

 **Director ADP,**

 ing. Moldovan Florian

**\*Actele administrative sunt hotărârile de Consiliu Local care intră în vigoare şi produc efecte juridice după îndeplinirea condiţiilor prevăzute de art. 129, art.139 din O.U.G. nr. 57/2019 privind Codul administrativ**

**R O M Â N I A Proiect**

**JUDEŢUL MUREŞ**  (nu produce efecte juridice)\*

**CONSILIUL LOCAL MUNICIPAL TÂRGU MUREŞ**

 p. **PRIMAR VICEPRIMAR**

 **Kovacs Mihaly Levente**

**H O T Ă R Â R E A nr. \_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_ 2025**

privind valorificarea prin casare, respectiv eliminarea ca deșeuri periculoase a unor bunuri care fac obiectul Hotărârii Consiliului local al Municipiului Târgu Mureș nr. 203 din 24 iunie 2010 *”privind aprobarea scoaterii din funcțiune a unor mijloace fixe din domeniul public al Municipiului Târgu Mureș aflate în concesiune la S.C. COMPANIA AQUASERV S.A. Târgu Mureș și trecerea în domeniul privat al acestora”*

***Consiliul local municipal Târgu Mureş, întrunit în şedinţă ordinară de lucru,***

 **Având în vedere:**

1. Referatul de aprobare nr. **25142 / 5396 / 16.05.2025,** inițiat de Primarul Municipiului Târgu Mureș, prin Serviciul public Administrația Domeniului Public privind valorificarea prin casare, respectiv eliminarea ca deșeuri periculoase a unor bunuri care fac obiectul Hotărârii Consiliului local al Municipiului Târgu Mureș nr. 203 din 24 iunie 2010 *”privind aprobarea scoaterii din funcțiune a unor mijloace fixe din domeniul public al Municipiului Târgu Mureș aflate în concesiune la S.C. COMPANIA AQUASERV S.A. Târgu Mureș și trecerea în domeniul privat al acestora”*

Raportul Comisiilor de specialitate din cadrul Consiliului local municipal Târgu Mureș;

Raportul Direcției Juridice, Contencios Administrativ și Administrație Publică Locală nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Raportul Direcției Economice nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Adresa Companiei Aquaserv S.A. nr. 205382/30.04.2025, înregistrată la Municipiul Târgu Mureș sub nr. 22358/4788/30.04.2025;

**În temeiul dispozițiilor** art. 129 alin. (1), alin (2) lit. b) și d), alin (4) lit. e), alin. (7), lit. i), art. 136 alin (1), art. 139 alin. (1) şi ale art. 196 alin. (1) lit. a) din O.U.G. nr. 57/2019 privind Codul administrativ,

 **H o t ă r ă ş t e :**

**Art. 1.**

1. Se aprobă valorificarea prin casare a mijloacelor fixe cuprinse în Anexa 1 a Hotărârii Consiliului local al Municipiului Târgu Mureș nr. 203 din 24 iunie 2010, inițial propuse spre valorificare prin vânzare, și se aprobă vânzarea deșeurilor recuperabile nepericuloase rezultate.
2. Se aprobă lista mijloacelor fixe care fac obiectul alineatului 1, cuprinsă în Anexa 1, care face parte integrantă din prezenta Hotărâre.

**Art. 2.**

1. Se aprobă eliminarea ca deșeuri periculoase a condensatoarelor electrice încapsulate, rezultate în urma casării-dezmembrării mijloacelor fixe din Anexa 2 la HCL nr. 203/2010, datorită conținutului de uleiuri sintetice toxice de tipul PCB (bifenili policlorurați).
2. Se aprobă lista mijloacelor fixe care fac obiectul alineatului 1, cuprinsă în Anexa 2, care face parte integrantă din prezenta Hotărâre.

**Art. 3.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcția Economică, Serviciul public - Administraţia Domeniului Public și S. C. Compania Aquaserv S.A..

**Art. 4.** În conformitate cu prevederile art. 252, alin. 1, lit. c, ale art. 255 din O.U.G. nr. 57/2019 privind Codul administrativ, precum şi ale art. 3 alin.1 din Legea nr. 554/2004 privind contenciosul administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**Art. 5.** Prezenta hotărâre se comunică: Direcției Economice, Serviciului public - Administraţia Domeniului Public și S. C. Companiei Aquaserv S.A.

**Viză de legalitate,**

**Secretar general al Municipiului Târgu Mureș**

**Bordi Kinga**

**\*Actele administrative sunt hotărârile de Consiliu Local care intră în vigoare şi produc efecte juridice după îndeplinirea condiţiilor prevăzute de art. 129, art.139 din O.U.G. nr. 57/2019 privind Codul administrativ**